S-23/2014

Mál þetta, sem dómtekið var 27. febrúar sl., er höfðaði lögreglustjórinn á Akureyri, með ákæru, útgefinni 5. febrúar sl., á hendur X;

„fyrir fíkniefnalagabrot, með því að hafa föstudaginn 3. ágúst 2012, á heimili sínu að [...] og í bifreið sinni [...], verið með í vörslum sínum 20,75 grömm af amfetamíni, 4,43 grömm af kókaíni, 0,52 grömm af maríhúana og 1 töflu eða stykki af ecstasy og fyrir að hafa frá aprílmánuði 2012 og þar til hann var handtekinn framangreindan dag, stundað sölu og dreifingu fíkniefna á Akureyri og selt ótilgreint magn slíkra efna til ótiltekinna aðila.

Telst þetta varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, með síðari breytingum og 2. gr. sbr. 14. gr. reglugerðar um ávana- og fíkniefni og önnur eftirlitsskyld efni nr. 233, 2001, með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta upptöku á efnum þeim, sem lögreglan lagði hald á og tilgreind eru í efnaskrám nr. 23.522 og 23.523, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001. Jafnframt er gerð krafa um að ákærði sæti upptöku ágóða af fíkniefnasölu sinni að fjárhæð krónur 189.000-, sem lögreglan lagði hald á við rannsókn þessara mála, með vísun til 7. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001 og 69. gr., sbr. 1. mgr. 69. gr. B almennra hegningarlaga nr. 19, 1940, sbr. lög nr. 149, 2009.“

Skipaður verjandi ákærða A-kk-nf M-kk-nf M-kk-nf hdl., krefst vægustu refsingar til handa ákærða, en jafnframt hæfilegrar málflutningsþóknunar.

I.

Ákærði hefur fyrir dómi skýlaust játað sakargiftir, líkt og þeim er lýst í ákæru.

Með játningu ákærða, sem ekki er ástæða til að efa að sé sannleikanum samkvæm, sem og gögnum málsins, er nægilega sannað að hann hafi gerst sekur um þá háttsemi sem í ákæru er lýst og þar er rétt heimfærð til laga. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88, 2008. Að þessu virtu er ákærði sakfelldur fyrir þá háttsemi sem honum er gefin að sök í ákæru.

Ákærði, sem er tuttugu og þriggja ára, hefur áður sætt refsingu samkvæmt framlögðu sakavottorði. Ákærði var þannig með sáttargjörð lögreglustjóra 28. október 2010 gert að greiða sekt fyrir ávana- og fíkniefnalagabrot. Þá var ákærði þann 19. desember sl. dæmdur í eins mánaðar skilorðsbundið fangelsi fyrir minniháttar líksamsárás, en það brot framdi hann 11. september 2011.

Í máli þessu hefur ákærðir gerst sekur um fíkniefnalagabrot, þ. e. vörslur á tilgreindu magni, en einnig með sölu og dreifingu fíkniefna, en brotin framdi hann í apríl til ágústmánaðar 2012, og því áður en fyrrnefndur dómur frá árinu 2013 féll. Ber því að dæma nefndan skilorðsdóm upp og gera ákærða refsingu í einu lagi, þar sem um hegningarauka, er að ræða, sbr. 77. gr. og 78. gr., sbr. 60. gr. almennra hegningarlaga nr. 19, 1940. Þykir refsing ákærða að þessu virtu hæfilega ákveðin fimm mánaða fangelsi.

Ákærði hefur við alla meðferð málsins, fyrir dómi og lögreglu, skýlaust játað sök sína. Framlögð gögn bera með sér að ákærði hafi breytt um lífstíl undanfarin misseri, en hann lýsti jafnframt lýst yfir iðran vegna brota sinna fyrir dómi. Nokkur dráttur varð á meðferð lögreglustjóra við meðferð þessa máls. Að þessu virtu þykir fært að skilorðsbinda refsingu ákærða og skal hún niður falla að liðnum tveimur árum frá uppkvaðningu dómsins að telja haldi hann almennt skilorð 57. gr. almennra hegningarlaga 19, 1940, sbr. 4. gr. laga nr. 22, 1955.

Dæma ber ákærða til að sæta upptöku á tilgreindu magni fíkniefna, 20,75 grömm af amfetamíni, 4,43 grömm af kókaíni, 0,52 grömm af maríhúana og 1 töflu eða stykki af ecstasy. Auk þess ber að dæma ákærða til að sæta upptöku á 189.000 krónum.

Í samræmi við málsúrslit ber að dæma ákærða til að greiða allan sakarkostnað, sem er málflutningsþóknun skipaðs verjanda hans, A-kk-ef M-kk-ef M-kk-ef hdl. 81.575 krónur.

Ó-kk-nf Ó-kk-nf héraðsdómari kveður upp dóm þennan.

D Ó M S O R Ð:

Ákærði, X, sæti fangelsi í fimm mánuði, en fresta skal fullnustu refsingarinnar og skal hún niður falla að liðnum tveimur árum, haldi hann almennt skilorð 57. gr. almennra hegningarlaga 19, 1940, sbr. 4. gr. laga nr. 22, 1955.

Ákærði sæti upptöku á 20,75 grömm af amfetamíni, 4,43 grömm af kókaíni, 0,52 grömm af maríhúana og 1 töflu eða stykki af ecstasy. Þá sæti ákærði upptöku á 189.000 krónum.

Ákærði greiði allan sakarkostnað, 81.575 krónur, sem er málflutningsþóknun skipaðs verjanda hans, A-kk-ef M-kk-ef M-kk-ef hdl.